Държавен вестник, бр. 26, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  26 
Чл. 116. (1) Който не изпълни задължени­
ето за спиране на дейността и връщане на 
удостоверението за издаден лиценз в 7-дне­
вен срок от получаване на съобщението за 
решението на Комисията за временно или 
окончателното отнемане на лиценза му, се 
наказва с имуществена санкция в размер от 
5000 до 10 000 лв.
(2) Имуществената санкция по ал. 1 се 
налага и на организатор, който не изпълни 
задължението си да предаде в Комисията 
издаденото му удостоверение в тридневния 
срок по чл. 40, ал. 1. 
Чл. 117. (1) Организатор на хазартни игри 
или лице, получило лиценз за дейност по чл. 1, 
т. 2, което започне фактическо осъществяване 
на дейност в нарушение на чл. 34, ал. 1, се 
наказва с имуществена санкция в размер от 
1000 до 5000 лв.
(2) Когато е започнало фактическото 
осъществяване на дейност по първоначално 
издаден лиценз, без да е предоставено удосто­
верението за такъв лиценз по чл. 29, ал. 3, на 
организатора се налага имуществена санкция 
в размер, определен съгласно разпоредбите 
на чл. 96, ал. 1 – 3.
Чл. 118. Който не спази сроковете за изпъл­
нение на задълженията си или извърши, или 
допусне извършването на друго нарушение на 
разпоредбите на този закон, извън случаите 
по чл. 96 – 117, се наказва с глоба в размер от 
500 до 2000 лв. или с имуществена санкция 
в размер от 1000 до 5000 лв., освен ако не 
подлежи на по-тежко наказание.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. „Залог“ е всяко плащане на пари, пряко 
или под друга форма, за участие в хазартна 
игра с цел получаване на печалба.
2. „Игрално оборудване“ са игрални ав­
томати с едно или повече игрални места, 
игрални маси в игрално казино и игрални 
съоръжения за числовите лотарийни игри 
тото, лото, бинго и кено. 
3. „Виртуално игрално оборудване“ е си­
мулация на физическо игрално оборудване, 
която се реализира от комбинация от харду­
ерни и софтуерни елементи, които под управ­
лението на персонален компютър добиват 
функционалността на физическото игрално 
оборудване, обработват пълната информация 
за играта и резултатите от нея и визуализират 
тази информация.
4. „Модификация“ е всяка техническа хар­
дуерна и/или софтуерна промяна на игралното 
оборудване, която се отразява върху начина 
или режима на игра и в теоретичния процент 
на възвръщаемост. В термина не се включват:
а) конвертиране/конверсия – замяна на 
една одобрена конфигурация на игрално обо­
рудване с друга, също одобрена, конфигурация;
б) промени в художественото оформление 
(дизайн) на оборудването;
в) промяна в теоретичния процент на въз­
връщаемост на електронно игрално оборудване 
в резултат на плащане на прогресивен или 
мистъри джакпот като най-висока печалба, 
който се изплаща „на ръка“ и не се отчита 
от устройството.
5. „Генератор на случайни числа“ е ме­
ханично, електромеханично или електронно 
устройство и/или софтуер (компютърна прог­
рама), чрез който се постига случайността 
на играта.
6. „Джакпот система“ е електронна сис­
тема, която се състои от хардуер, софтуер и/
или електронен дисплей, показващ паричните 
суми, и която е свързана с повече от един 
игрален автомат.
7. „Премия джакпот“ е печалба, която 
може многократно да превишава залога и 
е различна от индивидуалните таблици на 
съответната игра.
8. „Обединен джакпот“ представлява вза­
имносвързани джакпот системи в електронна 
мрежа между две и повече игрални зали, 
съответно игрални казина.
9. „Комуникационно оборудване“ за ха­
зартни игри от разстояние са електронни или 
електрически, или механични устройства, в 
т. ч. централна компютърна система. Кому­
никационното оборудване може да включва 
компютърен или електронен хардуер и софтуер. 
10. „IP адрес“ е уникален адрес, който се 
използва за обозначаване на всеки компютър 
и устройствата в компютърната мрежа, пол­
зващи интернет. 
11. „Сървър“ е главният компютър на цен­
тралната компютърна система за хазартни 
игри от разстояние на организатора.
12. „Централна компютърна система“ 
е съвкупност от хардуер и софтуер, която 
регистрира играчите и изпълнява техните 
финансови преводи, определя резултатите от 
играта, записва и съхранява данните от иг­
рата, данните на играчите и техните сметки, 
предоставя информация за отделните игри 
и осигурява подаването на информация към 
сървър на Националната агенция за прихо­
дите. Централната компютърна система на 
организатор на хазартни игри задължително 
трябва да осигурява онлайн регистрация на 
всяка транзакция в системата на Национал­
ната агенция за приходите по ред и начин, 
определени в наредбата по чл. 6, ал. 1, т. 4.
13. „Фабрично вградени устройства за 
текущ контрол“ са електромеханични или 
електронни броячи.
14. „Производител“ е лице, което произвеж­
да, сглобява, програмира, прави модификации, 
рециклира игрално оборудване и е носител